Document ID: /roh_data/filtered/fineweb-2-filterrobots_roh.jsonl.gz/32756

Na, di Reto Elmer, scolast spezialisà sin la producziun da pavel al Plantahof. Tar ils puressers grischuns constettia la proporziun tranter la grondezza dal manaschi ed il dumber d'animals. I vegnia racoltà pavel d'ina surfatscha, quai pavel vegnia dà als animals, uschia dettia quai ladim e quel vegnia puspè sternì sin la surfatscha. Il ciclus constettia.
Puresser sto calcular exact
Ultra da quai sto mintga puresser far la calculaziun, quantas substanzas nutritivas ch'il terren dovra e quant ladim ch'ils animals produceschan. Sch'il ladim vegn sternì cura ch'il terren è pinà, pia cura che las plantas creschan, e sche quai vegn fatg cun in distributur che reparta la puschina directamain sin il terren, lura toffa quai era strusch.